Databasen driftes av organisasjonen Slekt og Data, og er basert på dugnadsinnsats av frivillige. Gravsteiner i hele Norge fotograferes av de frivillige, og de biografiske opplysningene blir så lagt inn i databasen der de blir søkbare for allmennheten. Databasen omfatter også opplysninger fra papirbaserte gravstedsregistre etter avtale med lokale kirkeverger.